Sammuti on kriitikana välja toodud aspekt, et tasakaalus tulemuskaart keskendub väliskeskkonna faktorite hulgast ainult klientidele ja partneritele, kuid ei arvesta muid olulisi väliskeskkonna faktoreid mis on ka olulised ettevõtte edukusele.

Järgmine paavst Marinus I vabastas Formosuse Troyes' antud vandest ja ennistas ta juunis 883 taas Porto piiskopi ametisse. Formosus pühitses 885 paavstiks Stephanus V. Ta rajas oma piiskopiresidentsi juurde rändurite jaoks hospiitsi (xenodochium).

Puude kaitseks hiirte, jäneste ja metskitste eest paigaldatakse ümber noorte puude tüvede biolagunevast plastikust torusid ja võrke. Kaitseks metskitsede ja põtrade eest võib kultuuri tarastada või kasutada repellente (lõhnatara). Kulukate kaitserajatiste asemel võib aga lihtsalt istutada natuke tihedamalt: see kompenseerib metsloomade tekitatud kahjud.

Uusbütsantsi arhitektuur sisaldab bütsantsi stiili elemente, mis on seotud õigeusu arhitektuuriga, mis pärineb 5.–11. sajandist, eriti Konstantinoopolist (vt Hagia Sophia) ja Ravenna eksarhaadist.

5. mail 1903 asus Salza õppima Mereväe kadettide korpusesse Peterburis, lõpetas selle 1. mail 1906 veltveebli auastmes. Silmapaistvate tulemustega eksamitel määrati talle admiral Nahhimovi preemia. Teenis paljudel Venemaa laevadel (Bogatõr, Slava, Aurora, Bobr, Okean jt). 1907. aasta aprillis ülendati Hermann Salza mitšmaniks (nooremleitnant).

Iiri valitsus asub valitsushoones, mille arhitektiks on Sir Aston Webb, kes on ühtlasi Buckinghami Palee fassaadi autor. Valitsushoone loodi esialgu Kuningliku Teaduskolledži tarbeks. 1921. aastal peeti seal Lõuna-Iiri Alamkoja koosolekuid. Arvestades hoone paiknemist Leinster House’i läheduses, võeti osa teaduskolledži hoonest ministrite kabinettide tarvis ajutiselt kasutusse. Nii valitsushoone kui ka Leinster House pidid olema valitsuse ja parlamendi ajutisteks asukohtadeks, ent täidavad seda ülesannet veel tänapäevalgi.

Meelejahutaja"" oli Eesti Raadio RAMETO toimetuse saade. Saatele pani nime Peeter Hein, mis saadi varem ilmunud samanimelise ajakirja Meelejahutaja nimest. Esimese saate salvestus toimus 21. oktoobril 1973 ja esmakordselt eetrisse lasti see 28. oktoobril 1973. Enamus saateid salvestati Eesti Raadio valges saalis. Saade oli Eesti Raadio kavas 22 hooaega ning lõppes 1995. aastal.

Kuigi koolikiusamise definitsioonis pole erinevate maade uurijad kokkuleppele jõudnud ja käibel on samaaegselt mitmeid definitsioone, mille konkreetne sisu sõltub kindla riigi eripäradest, on mitmed uurijad üksmeelel, et koolikiusamine on järjepidev klassi- või koolikaaslaste vaheline otsene näost-näkku või ka multimeedia vahendusel (küberkiusamine) toimuv negatiivne käitumine, mille iseloomustavaks teguriks on jõudude tasakaalutus eesmärgiga koolivägivalla ohvrile kas piinlikkust, valu või ebamugavust põhjustada või nende normaalset läbikäimist klassikaaslastega takistada.